Matul is-sena li għaddiet il-Fratellanza tal-Madonna tad-Duttrina kienet qed tiċċelebra l-125 sena mit- twaqqif tagħha fil-Knisja Parrokkjali ta' Marija Annunzjata f'Hal Tarxien. L-oriġini ta' din il- Fratellanza jmur lura ghas-sena 1748 meta f'din il- parroċċa kienet diġa teżisti kongregazzjoni bl-iskop li tgħin fit-tagħlim tad-Duttrina. Iżda kien fil-31 ta' Mejju 1874, meta Monsinjur Carlo de Conti Scicluna, li kien qed imexxi d-djoċesi, bidel din il-kongregazzjoni fi fratellanza, fuq talba tal-Kappillan Don Paolo Lauron. Bħala parti miċ-ċelebrazzjonijiet li saru biex jitfakkar dan l-anniversarju sar kunċert korali, mill-Amadeus Chamber Choir, nhar il-Ħadd 11 ta' Lulju 1999. Dan kien pass kbir 'il quddiem għall-parroċċa ta' Ħal Tarxien, għax għalkemm isiru diversi attivitajiet, sew mill-għaqdiet Tarxiniżi, kif ukoll mill-Kunsill Lokali, sa fejn naf jien, kunċert korali fil-Knisja Parrokkjali kien għadu qatt ma sar. Minbarra x-xogħolijiet li ppreżenta l-Amadeus Chamber Choir, kien hemm ukoll qari ta' poeżiji. Il-Kor L-Amadeus Chamber Choir taħt id-direzzjoni ta' Mro. Brian Cefai, twaqqaf f'Jannar tas-sena 1990. Ir- repertorju tiegħu ivarja minn polifonija tas-seklu 16 sa mużika kontemporanja. Dan il-kor ħa sehem diversi drabi fil-Festival Internazzjonali tal-Korijiet, kif ukoll f'kunċerti fit-teatru Manoel, fil-Kon-Kattidral ta' San Ġwann u fil-Bażilika ta' l-Isla. Ta' min jgħid li l-kor ħa sehem ukoll waqt il-Konferenza Ewro-Mediterranja. L-Amadeus Chamber Choir, kanta f'pajjiżi barranin fosthom il-Ġermanja, l-Iskozja u l-Ingliterra. Il-Programm Is-serata bdiet b'diskors ta' tifkira, mis-Sur Karmenu Massa, segretarju tal-Fratellanza. Fl-ewwel parti tal- kunċert, il-kor, bis-sehem tas-sopran Marta Bezzina, kanta Ave Verum, Introitus, Kvrie, Requiem, Gloria u Missa Brevis in D xogħlijiet ta' W.A. Mozart. Wara dawn is-Sur Alfred Massa, iben ir-raħal qara l-poeżija Sedes Sapientiae, miktuba mill-Poeta Nazzjonali Dun Karm Psaila. Fit-tieni parti tal-kunċert, tkantaw Hostias u Requiem ta' Mozart, segwiti minn Stabat Mater ta' Albinioni,u Rex Tremendae u Requiem, għal darbohra, xogħlijiet ta' Mozart. Mir-repertorju ta' Mascagni, tkantaw l-Ave Maria u silta mill-Cavalleria Rusticana, bis-sehem tat- tenur Frans Mangion. Reġa' kien is-Sur Alfred Massa, li għalaq it-tieni parti tal-kunċert. Din id-darba, dan qara poeżija tiegħu stess, AIl-G'esta tal-Madonna tad-(juttrina 2000 isja Parrokkjali ta' Hal Qarxien Hawnhekk nixtieq nagħmel kumment fuq ix-xogħlijiet tas-Sur Massa, li spiss jispira ruħu minn aspetti tal-ħajja Tarxiniża. Il- mewt ta' Kelinu Cachia żgur li ħalliet vojt kbir f'dan il-qasam, u llum huwa biss Alfred Massa, li flimkien ma' numru żgħir ta' persuni oħra għadhom jiktbu fuq din it-tema. L-aħħar parti tal-kunċert reġa' kellha diversi xogħlijiet ta' Mozart fosthom Grand Mass in C Minor u Lacrvmosa. Il-kor kanta wkoll I Cieli Immensi ta' B. Marcello. Wara kien imiss id-diskors ta' okkażjoni minn Monsinjur Carmelo Xuereb P.E.P., Vigarju Ġenerali Emeritus, li tkellem dwar l-esperjenza tiegħu bħala Kappillan fejn jidħol it-tagħlim tad-Duttrina. Il- Kor spiċċa s-sehem tiegħu, bl-Ave Maria ta' Gounod. Il-Knisja Parrokkjali Il-Knisja Parrokkjali ta' Marija Annunzjata kienet armata apposta għal din l-okkażjoni. Intużaw dwal fuq wiċċ il-vara tal-Madonna tad-Duttrina, li kienet fil- korsija, fuq il-kwadru titulari ta' Marija Annunzjata, kif ukoll fuq l-Amadeus Chamber Choir, li kanta minn fuq il-Presbiterju. Iżda l-effett sabiħ li kienu qed joħolqu dawn id-dwal ittellef xi ftit mill-armar tas-saqaf li kien hemm fil-kappellun tar-Rużarju. Matul l-ewwel parti tas-serata kien għadu qed jidħol mit-twieqi tal- Knisja, id-dawl tax-xemx, iżda meta qabad jidlam xi ftit, l-arranġament tad-dawl fil-knisja Parrokkjali deher ferm aħjar, u wieħed seta' jitpaxxa aktar bil-mużika tal-kor u l-versi tas-Sur Massa. Pass fid-direzzjoni t-tajba Waqt li kont ħiereġ mill-Knisja Parrokkjali iltqajt mal- Professur Falzon, li qalli ċar u tond li aħna t-Tarxiniżi, neqsin ħafna minn dawn l-affarijiet. Il-Fratellanza tal- Madonna tad-Duttrina, ħaqqha kull tifħir għal din l- inizjattiva u nispera li dan ikun biss il-bidu ta' aktar rappreżentazzjonijiet ta' dan il-livell. Min kien fil- knisja, żgur li kellu esperjenza sabiħa u unika għax seta' japprezza l-ġmiel li toffri din it-tip ta' mużika. Nittama li l-Fratellanza tal-fratas fetħet it-triq biex fratellanzi u għaqdiet oħra Tarxiniżi, jimxu fuq il-passi tagħha. Hi tassew ħasra li attività bħal din ma tkunx inkluża fil-kalendarju ta' kull sena, imma kif wieħed jista' jobsor, il-fondi mhux dejjem jippermettu. Kunċerti oħra li jistgħu jiġu organizzati, jistgħu jinkludu xogħlijiet b'tema Marjana, bħal Antifoni u Innijiet lill-Madonna. Dan kollu jkun qed iżid mal- kult Marjan li diġa jeżisti fir-raħal tagħna.